# 1. Descrición xeral

# Tengo una idea...

Este recurso educativo aberto (REA) ten como obxectivo principal que o alumnado integre nos seus coñecementos unha parte dos contidos do bloque de xeometría a través dunha situación de aprendizaxe baseada no estudo dos espazos do seu centro educativo.

O reto que terá que resolver o alumnado consistirá en propoñer un proxecto de mellora dun espazo do seu centro que se presentará á comunidade educativa.

Os obxectivos de aprendizaxe que se pretenden acadar son:

- Estudar e elaborar diferentes representacións matemáticas (planos, maquetas) para a resolución dunha situación problematizada.
- Comunicar procesos matemáticos empregando vocabulario axeitado (aplicado a localización, movementos, figuras...).
- Presentar actitudes positivas ante novos retos seleccionando diferentes estratexias para resolvelos.
- Investigar patróns e relacións.
- Representar e localizar puntos no plano.
- Recoñecer transformacións xeométricas e xerar figuras a partir delas.
- Recoñecer a utilidade das matemáticas en relación coa realidade e outras áreas do coñecemento.
- Usar o pensamento lóxico e os coñecementos de matemáticas para atopar solucións a distintos problemas.
- Realizar proxectos en equipos heteroxéneos, mixtos... respectando as emocións, fomentando o benestar persoal e creando relacións saudables para obter un produto final creativo.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)